በበየናይ ኩነታትን ናበይን ኣብ ዝብሉ ዛዕባታት ሃገራዊ ምርድዳእ ተፈጢሩ ንጹር ፍኖተ ካርታ ክሕንጸጽ ይግባእ ኢሎም። ተቓወምቲ ውድባት ፖለቲካ ኣብ ሓበራዊ ጉዳያት ተሳኒኻ ዘይምስራሕ'ውን እቲ ካሊእ ጸገም ከምዝኾነ ፕሮፌሰር መረራ ጉዲና ገሊጾም። ኣብ ገለ ገለ ከባቢታት ኢትዮጵያ "እቲ ለውጢ ኣብዚ ኣይበጽሐን" ዝብሉ ሓሳባት ምስመዖም ዝዛረቡ ፕሮፌሰር መረራ፡ "በዚ እንተድኣቀጺልና ህዝቢ ተስፋ ከይቖርጽ ስግኣት ኣለኒ" ክብሉ ምልከትኦም ንቢቢሲ ኣካፊሎም። እቲ ለውጢ ኣብ ሕድሕድ ዜጋ ጭቡጥ ለውጢ ከምጽእ እንተዘይኪኢሉ ናይ ሊሂቃን ጸወታ ኮይኑ ዋጋ ከይኸፍል ስግኣት ከምዘለዎም'ውን ፕሮፌሰር መረራ ሓቢሮም። በብኸባቢኡ ንዝረኣዩ ጎንጽታት ቅልጡፍ ፍታሕ ምሃብ ግዜ ክወሃቦ ዘይግባእ ነገር ምኻኑ ኣስሚረሙሉ። ኦዲፒን ኣዴፖን ይደፋፋኡ'ዶ ይህልዉ?
